armvectores/hy_wikipedia_2023 huggingface dataset:
Քրիստափոր Զաքիև

Քրիստափոր Յակովի (Հակոբի) Զաքիև (Զաքիյան) (1908, հունիսի 3, Դոնի Ռոստով - 1998, Դոնի Ռոստով), բևեռախույզ։


== Կենսագրություն ==
1941 թվականին ավարտել է Ռոստովի պետական համալսարանը։ 1932-1933 թվականներին Միջազգային II բևեռային տարում ղեկավարել է Կովկասյան սառցադաշտաբանության արշավախումբը։
Մասնակցել Ալթայան, Տյան-Շանյան արշավախմբերին։ 1957-1959 թվականներին Անտարկտիկական III արշավախմբում ղեկավարել է սառցադաշտաբանների խումբը։
Աշխատել է «Սիռնի» կայանում, ուսումնասիրել Անտարկտիդայի ջերմային ռեժիմը։
1958 թվականին հասել է անմատչելիության բևեռ (Անտարկտիդայի երկրաչափական կենտրոն)։
Հետախուզական աշխատանքներն ամփոփվել են «Անտարկտիդայի ձնածածկույթը» (ռուսերեն, 1960) մենագրության մեջ։


== Ծանոթագրություններ ==
Կարլ Վալդեմար Ցիգլեր

Կարլ Վալդեմար Ցիգլեր (Ziegler) (նոյեմբերի 26, 1898(1898-11-26)[…], Հելզա, Կասել, Կասելի ադմինիստրատիվ օկրուգ, Հեսսեն, Գերմանիա - օգոստոսի 12, 1973(1973-08-12), Մյուլհայմ ան դեր Ռուր, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի քիմիկոս-օրգանիկ (ԳՖՀ)։ Ավարտել է Մարբուրգյան համալսարանը (1920 թ.), դասավանդել տեղում (1923-1926 թթ.)։ 1928-1936 թվականներին եղել է Հեյդելբերգյան համալսարանի պրոֆ․, 1936-1943 թվականներին՝ Հալլի համալսարանին կից քիմ․ ինստիտուտի, 1943-1963 թվականներին՝ Մյուլխայմի ածխի հետազոտության ինստ-ի տնօրեն, միաժամանակ (1947 թվականից) Ախենի բարձրագույն տեխն․ դպրոցի ամբիոնի վարիչ։ Հիմնական գիտական աշխատանքները վերաբերում են մետաղօրգ․ միացությունների սինթեզին, բուտադիենի, բարձրակարգ a-օլեֆինների, սպիրտների ստացմանը։ Բացահայտել է (1953 թ.) տիտան-ալյումինային կատալիզատորը («Ցիգլերի կատալիզատոր»)։ Զ․ Նաաուսյի հետ մշակել է տարածական կարգավորված սինթեզի մի շարք խառը կատալիզատորներ (Ցիգլերի Նատայի կատալիզատորներ)։ Նոբելյան մրցանակ (1953 թ., Զ․ Նատայի հետ)։


== Ծանոթագրություններ ==
Սերգեևո-Կրինկա

Սերգեևո-Կրինկա (ուկրաիներեն՝ Сергієве-Кринка), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Սերգեևո-Կրինկա ավանում բնակվում էր 13 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բիտշոֆեն

Բիտշոֆեն (ֆր.՝ Bitschhoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 477 մարդ, բնակչության խտությունը` 187.80 մարդ/կմ²։ Բնակավայրը զբաղեցնում է 2.54 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 32 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 311 աշխատունակ (15-64 տարեկան) բնակիչ, որոնցից ակտիվ էին 242-ը, իսկ ոչ ակտիվները` 69։ Ակտիվության ցուցանիշը կազմում է 77,8 %։ 242 աշխատունակ մարդկանցից աշխատել է 225 անձ (122 տղամարդ և 103 կին)։ Գործազուրկ են եղել 17 անձ (8 տղամարդ և 9 կին)։ 69 անաշխատունակներից 22-ը եղել են աշակերտներ կամ ուսանողներ, 31-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոֆի Սյուշ

Հեդվիգ Կարոլինա Սոֆի Սյուշ (շվեդերեն՝ Hedvig Carolina Sophie Cysch, ծննդյամբ` Վիբերգ (շվեդերեն՝ Wiberg), հոկտեմբերի 15, 1847(1847-10-15), Ստոկհոլմ քաղաք, Over-Governors office, Շվեդիա - մարտի 20, 1917(1917-03-20), Ստոկհոլմ քաղաք, Over-Governors office, Շվեդիա), շվեդ երգչուհի (մեցցո-սոպրանո) և բեմական դերասանուհի, որը հաճախ գլխավոր դերեր է կատարել օպերետներում, ինչպես Ստոկհոլմում, այնպես էլ Գյոթեբորգում։ Մասնավորապես, նրան մեծ համբավ բերեց Ժակ Օֆենբախի «Գեղեցիկ Էլենա» (շվեդերեն՝ Sköna Helena, ֆր.՝ La belle Hélène) պիեսում գլխավոր դերի կատարումը։


== Կենսագրություն ==
Սոֆի Վիբերգը ծնվել է Ստոկհոլմում 1847 թվականի հոկտեմբերի 15-ին վերակացու Կարլ Էրիկ Ուիբերի և Աննա Էլիսաբեթ Սադերստրյոմի ընտանիքում։ 1857 թվականից հաճախել է Անդերս Սելինդերի բալետի դպրոց, 1866 թվականից` Թագավորական թատերական դպրոց։ 1866 թվականի գարնանը նա առաջին անգամ հանդես եկավ Գյոթեբորգի նոր թատրոնում (շվեդերեն՝ Nya Teatern), Բյոռնստեռնե Բյոռնսոնի «Նորապսակները» (շվեդերեն՝ De Nygifte) պիեսում, Լաուրայի դերում, իսկ 1867 թվականից՝ ելույթ ունեցավ Ստոկհոլմի շվեդական նորաստեղծ թատրոնում (շվեդերեն՝ Svenska Teatern) և ի սկզբանե մեծ հեղինակություն էր վայելում, որպես ամենատաղանդավոր դերասանուհիներից մեկը։ 1872-1877 թվականներին խաղացել է Թագավորական թատրոնում։ 1877-1879 թվականներին Փարիզում սովորելուց հետո Սոֆին ելույթ է ունեցել Գյոտեբորգի և Ստոկհոլմի տարբեր թատրոններում 1880-1888 թվականներին։ 1882 թվականին նա ամուսնացավ մեծածախ առևտրական Կարլ Թեադոր Սյուշի (1853-1903) հետ։
Բեմում Սոֆին արագորեն ժողովրդականություն ձեռք բերեց խաղալով մադամ Տալիենի դերերգը Ֆրանսուա Պոնսարի «Սիրահարված առյուծը» (շվեդերեն՝ Det besegrade lejonet, ֆր.՝ Le Lion amoureux) և Ռոզայի դերերգը՝ «Պատիվ և փող» (շվեդերեն՝ Hedern och penningen, ֆր.՝ L'Honneur et l'Argent) ներկայացումներում։ Նա նաև դերեր է խաղացել նաև շեքսպիրյան ստեղծագործություններում, Հերոի դերը «Մեծ աղմուկ ոչնչից» պիեսում, Ջուլիետայի դերը «Ռոմեո և Ջուլիետ»-ում և Կորդելինի դերը «Լիր արքա»-ում։ Սոֆին ավելի մեծ ճանաչում ստացավ որպես օպերային երգչուհի, հատկապես Օֆենբախի «Գեղեցիկ Էլենա» պիեսում գլխավոր դերակատարման շնորհիվ։
Ամուսնությունից հետո Սյուշն ավարտեց իր ակտիվ կարիերան որպես դերասանուհի, բայց աջակցում էր ամուսնու հետ հիմնադրած թատերական և պրոդյուսերական ընկերությանը։ 1882 թվականի օգոստոսին նա գլխավոր դեր ստացավ Ստոկհոլմի Յուրգորդստետեր թատրոնում Ֆլորիմոն Էրվեի «Լիլի» ներկայացման մեջ, ինչը նրանց ընկերությանը բերեց զգալի հաջողություններ։ Ներկայացումը շարունակվեց ցուցադրվել ամբողջ աշնանը և ձմռանը Սյոդրայի թատրոնում։ Ավելի ուշ նա հանդես եկավ Զիպեի «Գեղեցիկ Գալատեա» և Լեկոկի «Ժիրոֆլե-Ժիրոֆլի»  ներկայացումներում։ Իր հաջողությունների շնորհիվ, նա հայտնի դարձավ որպես «շվեդական Ժյուդիկ»՝ ֆրանսիացի օպերետային երգչուհի Աննա Ժյուդիկի անունով։
Վերջին անգամ նա բեմում հայտնվել է 1888 թվականին, կրկին «Գեղեցիկ Ելենա» ֆիլմում, վերջին տարիները մթագնվեցին  ավելի ու ավելի մեծ դժվարություններով։ Ամուսինը կորցնելով իր ամբողջ ունեցվածքը մահացավ 1903 թվականին, նրան թողնելով առանց ապրուստի միջոցների։ Որոշ ժամանակ անց նա տեղափոխվեց այրիների բարեգործական տուն, այնուհետև մահացավ Ստոկհոլմի առողջապահության վարչության հոգեկան հիվանդությունների բաժանմունքում 1917 թվականի մարտի 20-ին։


== Ծանոթագրություններ ==
Օձ (Սպարկերտի գավառ)

Անվան այլ կիրառումների համար տե՛ս՝ Օձ (այլ կիրառումներ)Օձ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գտնվում էր Խիզան գյուղաքաղաքից 7 կմ հարավ-արևելք՝ Խիզան գետի ձախ կողմում։
1900-ական թվականներին գյուղը քրդաբնակ էր։
Գյուղը քարտեզներում նաև նշվել է Օզ և Ազ ձևերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժորժ Լուի Դյուվերնուա

Ժորժ Լուի Դյուվերնուա (ֆր.՝ Georges Louis Duvernoy, օգոստոսի 6, 1777(1777-08-06)[…], Մոնբելյար - մարտի 1, 1855(1855-03-01)[…], Փարիզ), ֆրանսիացի բնախույզ։ Ստրասբուրգում եղել է  պրոֆեսոր, ապա, Փարիզում, Քոլեջ դե Ֆրանսում, փոխարինել է Կյուվիեին։ Եղել է Կյուվիեի աշխատակիցը և նրա մահից հետո շարունակել ու մշակել է վերջինիս «Leçons d’anatomie comparée»-ի վերջին  հրատարակությունը (8 հատոր., Պ., 1836—44): Դյուվերնուայի ինքնուրույն հետազոտությունները գլխավորապես վերաբերում են կակղամորթերի նյարդային համակարգին և ողնաշարավորների համեմատական անատոմիային։ Մասնավորապես, արժանահիշատակ են նրա՝ մարդանման կապիկների վրա կատարած հետազոտությունները։


== Աշխատություններ ==
Dissertation sur l'hystérie, 1801
Notice historique sur les ouvrages et la vie de M. Le B'on Cuvier, 1833
Leçons sur l'histoire naturelle des corps organisés, professées au Collège de France, 1839
Résumé sur le fluide nourricier, ses réservoirs et son mouvement, dans tout le règne animal, 1839
Notice sur les publications d'anatomie comparée, de physiologie, 1844
Fragments sur les organes génito-urinaires des reptiles et leurs produits, 1848
Mémoire sur le système nerveux des mollusques acéphales lamellibranches ou bivalves, 1853


== Ծանոթագրություններ ==


== Արտաքին հղումներ ==
«Ժորժ Լուի Դյուվերնուա»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Դաշօղլի

Դաշօղլի, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Բերկրի գյուղաքաղաքից 35-36 կմ հարավ-արևելք, Սև ջրի ավազանին պատկանող մի գետակի ափին, հյուսիսից և հարավից ոչ բարձր լեռներով պատված հովտում։


== Բնակչություն ==
XX դարի սկզբին ուներ 34, իսկ 1913 թվականին՝ 80 բնակիչ։


== Տնտեսություն ==
Բնակչության հիմնական զբաղմունքն անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ապանդիկու

Ապանդիկու (էստ․՝ Apandiku), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոուկոլովկա (Միլլերովսկի շրջան)

Նովոուկոլովկա (ռուս.՝ Новоуколовка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Օլխովո-Ռոգսկի գյուղական համայնքի կազմի մեջ։
Աբդուլլահ Գորան

Աբդուլլահ Գորան (1904, Հալաբջա, Իրաք - նոյեմբերի 18, 1962(1962-11-18), Սուլեյմանիա, քրդ.՝ عەبدوڵڵا گۆران), քուրդ բանաստեղծ և հասարակական գործիչ։ 
Ծնվել է Իրաքի Սուլեյմանիա քաղաքում։ Զբաղվել է ուսուցչությամբ։ Գրել է քասիդներ, գազելներ, քառյակներ։ Երկրորդ համաշխարհային պատերազմի տարիներին աշխատել է հակաֆաշիստական «Մերձավոր Արևելք» ռադիոկայանում։ 1952-1954 թվականներին խմբագրել է «Ժին» («Կյանք») առաջադիմական թերթը։ Ընտրվել Է Խաղաղության համաշխարհային խորհրդի անդամ (1962)։ 
Մահացել է 1962 թվականի նոյեմբերի 18-ին։


== Ծանոթագրություններ ==
Մխիթար Հերացու հրապարակ (Երևան)

Մխիթար Հերացու հրապարակ, հրապարակ Երևանում, գտնվում է Շարիմանյան և Հերացու փողոցների հատման մասում։


== Պատմություն ==
Բացումը տեղի է ունեցել 2010 թվականի հունիսի 25-ին՝ Մխիթար Հերացու անվան Երևանի պետական բժշկական համալսարանի 90-ամյակին նվիրված հոբելյանական միջոցառումների շրջանակում։ Նույն օրը հրապարակում տեղի է ունեցել Մխիթար Հերացու կիսանդրու բացման հանդիսավոր արարողությունը։
Երևանի ավագանու հունիսի 23-ի որոշմամբ՝ Շարիմանյան և Հերացու փողոցների հատման մասում գտնվող հրապարակը կրում է 12-րդ դարի հայ խոշորագույն բժշկապետ Մխիթար Հերացու անունը։
Բացմանը ներկա է եղել Հայաստանի փոխվարչապետ, տարածքային կառավարման նախարար, համալսարանի 90-ամյակի հոբելյանական հանձնաժողովի նախագահ Արմեն Գևորգյանը։


== Պատկերասրահ ==

		


== Ծանոթագրություններ ==
Աբովյանի քաղաքային մարզադաշտ

«Աբովյանի քաղաքային մարզադաշտ», ֆուտբոլի մարզադաշտ է Հայաստանի Հանրապետության Կոտայքի մարզի Աբովյան քաղաքում։ Այն բացվել է 1966 թ. և նախատեսված է եղել տեղավորելու 5500 հանդիսական։ Մինչև 2006 թ., այն հայտնի էր որպես «Կոտայք» մարզադաշտ, Աբովյան քաղաքի Կոտայք ֆուտբոլային ակումբի անվամբ։ Երբ թիմը լուծարվեց 2006 թ., մարզադաշտը ստացավ իր ներկայի անունը։ Նույն տարում, մարզադաշտը սեփականաշնորհվեց Մուլտի Գրուպ ՓԲ Ընկերությանը, որը այն մասնակիորեն նորոգեց։
2006 թ. նորոգությունների արդյունքում, բարելավվեց խոտածածկը և տրիպունաները ամբողջովին օժտվեցին նստատեղերով։ Մարզադաշն այժմ կարող է տեղավորել 3,946 հանդիսական։
Աբովյանի քաղաքային մարզադաշտը նաև ծառայում է որպես Հայաստանի ռեգբիի ազգային հավաքականի տնային հանդիպումների անցկացման վայր։
(5456) Մերման

(5456) Մերման (անգլ.՝ Merman), աստերոիդ աստերոիդների հիմնական գոտում։ Հայտնաբերվել է 1979 թվականի ապրիլի 25-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,356928 ա. մ., առավելագույնը մոտենում է 2,2364 ա. մ. հեռավորության վրա և հեռանում 2,4775 ա. մ.։ Արեգակի շուրջ մեկ ամբողջական պտույտ է կատարում 1321,65 երկրային օրվա ընթացքում, իր ուղեծրով շարժվելով միջինում 0,272386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5456) Մերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևամորթներ

Սևամորթներ (լատիներեն niger — սև), նեգրոիդ ռասայի ներկայացուցիչների՝ շատ լեզուներում ընդունված անվանումը։ 

Արևադարձային և Հարավային Աֆրիկայի արմատական բնակչությունը։ «Նեգր» տերմինի գործածությունը, որպես ընդհանուր էթնիկական անվանում, ճիշտ չէ, քանի որ Աֆրիկայի նեգրերի թվին են պատկանում զանազան ընտանիքների ու խմբերի լեզուներով խոսող շատ ժողովուրդներ ու ցեղեր (բանտու, ատլանտյան և այլն)։ Թիվը Աֆրիկայում ավելի քան 200 մլն (1971) է։ Աֆրիկացիներն իրենց նեգր չեն անվանում։
16-19-րդ դարերում Աֆրիկայից բերված տարբեր ցեղերի ստրուկների հետնորդներն Ամերիկայում, որոնք զգալիորեն միասերվել են սպիտակամորթ և մասամբ՝ հնդկացի բնակչության հետ և ընդունել տիրապետող՝ անգլերեն, ֆրանսերեն, իսպաներեն, պորտուգալերեն, հոլանդերեն լեզուները։ Նեգրերի թիվը՝1971 թվականին, Աֆրիկայում ավելի քան 200 միլիոն, բայց աֆրիկացիներն իրենց նեգր չեն անվանում։ Քանակը Ամերիկայում՝ մոտ 100 միլիոն (որից մոտ 2/3-ը՝ մուլատներ)։ Դրանցից 23 միլիոն բնակվում է ԱՄՆ-ում, մոտ 25 մլն՝ Բրազիլիայում, մնացածը՝ հիմնականում Կարիբյան ծովի ավազանում։ Ամերիկայում Նեգրերը առանձին ժողովուրդներ են կազմում Հայիթիում, Ջամայկայում, Գայանայում, Սուրինամում, ինչպես նաև Բարբադոսում և Փոքր Անտիլյան մի քանի այլ կղզիներում, ուր նրանք հիմնական բնակչությունն են։ Մի քանի երկրներում նեգրերը մտնում են այդ երկրի հիմնական ժողովուրդների կազմի մեջ» (ԱՄՆ-ի ամերիկացիների, բրազիլացիների, կուբացիների, վենեսուելացիների, պուերտոռիկացիների և այլն)։ Ամերիկյան երկրների (բացառությամբ սոցիալիստական Կուբայի) նեգրերը սովորաբար աշխատավորության առավել ճնշված խավերն են։ Թեև 1960-ական թթ․ ԱՄՆ-ի նեգրերի իրավահավասարության համար համառ պայքարում հասան որոշակի հաջողությունների, սակայն նրանց հանդեպ փաստորեն կիրառվում է խտրականության քաղաքականություն (նրանց մեծ մասը բնակվում է գետտոներում) աշխատանքային պայմանների ու աշխատավարձի, կրթության, բուժսպասարկման և այլ հարցերում։
Պողազլյան

Պողազլյան, գյուղ Արևմտյան Հայաստանում, Կեսարիայի վիլայեթում։ Առաջին համաշխարհային պատերազմի նախօրեին ուներ մոտ 2000 հայ բնակիչ։ Զբաղվում էին երկրագործությամբ, անասնապահությամբ, արհեստներով։ Գյուղում կար եկեղեցի և դպրոց։ Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Սմոլյարի-Սվիտյազսկիե

Սմոլյարի-Սվիտյազսկիե (ուկրաիներեն՝ Смоляри-Світязькі), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Սմոլյարի-Սվիտյազսկիե գյուղում բնակվում էր 279 մարդ։ Բնակավայրը զբաղեցնում է 0,409 կմ² տարածք։ Բնակչության խտությունը կազմում էր 682,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագուա Ֆրիա դի Գոյաս

Ագուա Ֆրիա դի Գոյաս (պորտ.՝ Água Fria de Goiás), համայնք Բրազիլիայում՝ Գոյաս նահանգի կազմում։ Գտնվում է Հյուսիս-կենտրոնական նահագի Գոյաս մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 4833 մարդ՝ 2006 թվականի տվյալներով։ Գրավում է 2 029,406 կմ2 տարածք։ Բնակչության խտությունը՝ 2,4 մարդ/կմ²։


== Պատմություն ==
Քաղաքը հիմնադրվել է 1987 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 56.271.608,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 12.059,93 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,695 (տվյալները՝ ՄԱԿ-ի զարգացման ծրագրի)։ Այդ ցուցանիշով 3064-րդ տեղն է զբաղեցնում երկրի 5507 համայնքների մեջ։


== Ծանոթագրություններ ==
Love Goes

Love Goes, անգլիացի երգիչ Սեմ Սմիթի երրորդ ստուդիական ալբոմը, որը թողարկել է 2020 թվականի հոկտեմբերի 30-ին Capitol Records լեյբլում։ Սկզբում, ալբոմը կրում էր «To Die For» անունը և պետք է թողարկվեր 2020 թվականի հունիսին, սակայն հետաձգվել է կորոնավիրուսի պատճառով։


== Պատմություն ==
2019 թվականի հոկտեմբերին Զաք Սանգի հետ հարցազրույցում Սմիթը հաստատեց, որ իր երրորդ ալբոմը թողարկվելու է 2020 թվականին և ասել է, որ նրանում լինելու է «ավելի քիչ բալլադային և ավելի շատ փոփային երգեր» համեմատած իր նախորդ ալբոմների, որոնք անվանեց «փոփ երաժշտության ակուստիկ, սոուլային տարբերակ»։ Այնուհետև Սմիթը բացատրեց, որ «իմ վերջին երգերի ընդունելությունը հանրության կողմից ինձ հնարավորություն տվեց անել այն, ինչի մասին ես միշտ երազել եմ, սակայն միշտ վախեցել եմ, քանի որ դա փոփ երաժշտություն է»։


== Թողարկում և անվանում ==
Սկզբում, «To Die For» անվանված ալբոմը պետք է թողարկվեր 2020 թվականի մայիսի 1-ին, սակայն այն հետաձգվել է մինչև 2020 թվականի հունիսի 5-ը։ Մարտի վերջին Սմիթը հաստատեց, որ ալբոմի թողարկումը հետաձգվել է կորոնավիրուսի պատճառով։ Սոցիալական կայքերի իր էջերում Սմիթը հրապարակել է հետևյալ հաղորդագրությունը` «Վերջին մի քանի շաբաթների ընթացքում ես շատ մտածեցի և զգացի, որ իմ ալբոմի անվանումը և սպասվելիք թողարկումը ճիշտ չէ... Ես պետք է շարունակեմ ալբոմի աշխատանքները և որոշ կարևոր փոփոխություններ և ավելացումներ կատարեմ ալբոմում։ Ես կվերանվանեմ և կհետաձգեմ ալբոմի թողարկումը և երկուսն էլ կհաստատվեն ներկա ժամանակներումս»։
Ապրիլի 17-ին BBC Radio 2-ում, Զոե Բալլի հետ հարցազրույցում բացատրել է ալբոմը փոփոխելու պատճառները` «Ալբոմի անվան մեջ առկա է «մահանալ» բառը, որը ինձ դուր չէր գալիս ներկա իրավիճակի (կորոնավիորուս) պատճառով, իսկ ինձ համար այնքան կարևոր է ուշադիր լինել իմ երկրպագուների և իմ երգերն լսող մարդկանց նկատմամբ։ Սա տխուր և սարսափելի ժամանակաշրջան է մեզ համար, այդ պատճառով ես փոխել եմ ալբոմի անվանումը և պատրաստվում եմ փոխել ալբոմի շապիկը»։ Ալբոմի պաշտոնական շապիկում պատկերված է Սմիթի դեմքը և դեմքի վրա մարդկանց ձեռքերը։ Այդ ձեռքերը պատկանում են Շի Դայմնդին, դիջեյ ALOK-ին, Ջեֆ Հովային և Մեդիսոն Ֆիլիպսին։ Ալբոմի թողարկումը հետաձգելուց հետո Սմիթը հայտարարել է, որ ալբոմի համար նոր շապիկ է թողարկվելու։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Գալիլեյի պարադոքս

Գալիլեյի պարադոքս, օրինակ՝ նկարազարդելով անսահման բազմազանության հատկությունները։ Մի խոսքով, կան նույնքան բնական թվեր, որքան կան բնական թվերի քառակուսիներ, այսինքն ՝ 1, 2, 3, 4-ում ... նույնքան տարրեր, որքան ՝ 1, 4, 9, 16...
Իր վերջին աշխատություններում՝ «Երկու գիտություն», Գալիլեո Գալիլեյը երկու հակասական դատողություններ է արել բնական թվերի մասին։ Առաջինը, որոշ թվեր ճշգրիտ քառակուսիներ են (այսինքն, այլ ամբողջ թվերի քառակուսիները), իսկ մյուս թվերը նման հատկանիշով օժտված չեն։ Այսպիսով ճշգրիտ քառակուսիներ և սովորական թվեր միասին պետք է լինեն ավելին, քան պարզապես ճշգրիտ քառակուսիները։ Երկրորդ դատողությունը. յուրաքանչյուր բնական թվիի համար կա իր ճշգրիտ քառակուսի արմատը և հակառակը`յուրաքանչյուր ճշգրիտ քառակուսիի համար կա մի ամբողջ քառակուսի արմատ, ուստի պետք է լինեն նույն քանակությամբ ճշգրիտ քառակուսիներ և բնական թվեր։ 
Գալիլեյը եզրակացրել է, որ նույն քանակի տարրերի մասին կարելի է դատել միայն վերջավորությունների համար 19-րդ դարում Գեորգ Կանտորը, օգտագործելով իր  բազմազանության տեսությունը, ցույց է տվել, որ կարող եք ներկայացնել «տարրերի քանակը» անսահման շարքների համար `այսպես կոչված բազմության հզորություն։ Ավելին, բնական թվերի հավաքածուի և ճշգրիտ քառակուսիների հավաքածուի կարդինալները համընկնում էին (Գալիլեոյի երկրորդ հիմնավորումը պարզվեց, որ իրական է)։ Գալիլեոյի պարադոքսը հակասության մեջ է մտել Էվկլիդեսի աքսիոմի հետ, որում ասվում է, որ ամբողջը ավելի մեծ է, քան իր ցանկացած մասերը (սեփական մասի տակ հասկացվում է այն մասը, որը չի համընկնում ամբողջի հետ)։ Հատկանշական է, թե որքանով էր Գալիլեոն կանխատեսում  հետագա աշխատանքը անսահման թվերի ոլորտում։ Նա ցույց տվեց, որ ուղիղ գծի կարճ հատվածի վրա միավորների քանակը հավասար է ավելի մեծ հատվածի կետերի քանակին, բայց, իհարկե, նա չգիտեր Կանտորի ապացույցը, որ դրա կարդինալությունը ավելի մեծ է, քան ամբողջների ամբողջության կարդինալությունը։ Գալիլեոն ավելի հրատապ խնդիրներ ուներ։ Նա լուծեց Զենոն Էլեացիի պարադոքսներում առկա հակասությունները `ճանապարհը մաքրելով իր մաթեմատիկական շարժման տեսության համար։


== Ծանոթագրություններ ==
Բաթգյոլ

Բաթգյոլ, լեռ Թուրքիայում, Էրզրումի նահանգի Քաղիի գավառում։ Սրա լանջին է գտնվում հայկական Ապողնակ գյուղում։


== Ծանոթագրություններ ==
Զանզադաղ

Զանզադաղ, լեռ Պոնտական լեռնահամակարգում, Լազիստանի լեռնաշղթայում, Ճորոխի ստորին հոսանքի աջ ափից ոչ հեռո, Արդվին քաղաքից 13-14 կմ հարավ-արևելք։ Լանջերն անտառապատ են։ Նշանակված է Կովկասի 5-վերստանոց քարտեզում։


== Ծանոթագրություններ ==
Ջերմասեր բույսեր

Ջերմասեր բույսեր, բույսեր, որոնք իրենց կենսունակությունը կորցնում կամ ոչնչանում են ցածր դրական ջերմաստիճանների (+6 °C ցածր ) պայմաններում։ Դրանք հիմնականում արևադարձային և մերձարևադարձային բույսեր են, ինչպես օրինակ՝ նարինջը, մանդարինը, կիտրոնը, նռնենին են։
Ջերմասեր բույսերի խմբին են պատկանում նաև ձմերուկը, սեխը, բամբակենին են։ Ցածր դրական ջերմաստիճանի բացասական ներգործությունը ջերմասեր բույսերի վրա կախված է միջավայրի էկոլոգիական պայմաններից՝ օդի հարաբերական խոնավությունից, լուսավորությունից, բույսի տեսակից և տարիքից։ Ցածր դրական ջերմաստիճանից ջերմասեր բույսերի նյութափոխանակության պրոցեսները խանգարվում են անվերադարձորեն։
Արսուկ

Արսուկ (դան․՝ Arsuk), գյուղ Դանիայի Թագավորության մաս Գրենլանդիայի Սերմերսոոք կոմունայի հարավարևմտյան մասում։ Գյուղի անունը առաջացել է Գրենլանդերեն լեզվից և նշանակում է սիրված վայր։


== Բնակչություն ==
1991 թվականին գյուղի բնակչությունը կազմել է 334, սակայն դանդաղ տեմպերով նվազել է և 2005 թվականին հասել է 140-ի։ Մինչ 2009 թվականը բնակչությունը աճել է հասնելով 171-ի և կրկին սկսել նվազել։ Ըստ 2010 թվականի տվյալների բնակչությունը կազմում է 156 մարդ։


== Աղբյուրներ ==
Arsuk (անգլ.)


== Ծանոթագրություններ ==
Սուրբ Աննա եկեղեցի (Մալիշկա)

Անվան այլ կիրառումների համար տե՛ս՝ Սուրբ Աննա եկեղեցի (այլ կիրառումներ)Սբ. Աննա եկեղեցի, Սուրբ Աստվածածնի մոր՝ Ս. Աննայի անունը կրող եկեղեցին գտնվում է Վայոց ձորի մարզի Մալիշկա գյուղում։ Այն կառուցվել է 2000 թ.` բարերարությամբ Արա Արշավիրի Աբրահամյանի և օծվել նույն թվականի նոյեմբերի 4-ին` Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի ձեռամբ. «Ի Հայրապետութեան Տ.Տ. Գարեգին Բ Սրբազնագոյն Կաթողիկոսի Ամենայն Հայոց 2000 թ. կառուցաւ Ս. Աննայ եկեղեցին Արա Արշավիրի Աբրահամյանի բարերարութեամբ»։


= Կառույցը =
Ս. Աննան քառաթև կենտրոնագմբեթ վեհաշուք եկեղեցի է, ունի մեկ խորան, մեկ մկրտության ավազան, երկու փայտաշեն դռներ՝ եկեղեցու արևելյան ու հարավային կողմերում, երկու ավանդատուն, որոնցից մեկը մոմավառության համար է օգտագործվում։
Եկեղեցին լուսավորվում է հինգ էլեկտրական ջահերի, ինչպես նաև գմբեթի ութ և եկեղեցու երեսուն լուսամուտների շնորհիվ։
Ս. Աննա եկեղեցին ներսից ունի հիանալի տեսք, այն գրեթե ամբողջովին զարդարված է որմնանկարներով։ Խորանի վերևի պատի վրա պատկերված է Ս. Հոգու աղավնակերպ էջը, այնուհետև գմբեթի կաթողիկեն պահող չորս կամարների անկյուններում պատկերված են չորս Ավետարանիչների՝ Ս. Մատթեոսի, Ս. Մարկոսի, Ս. Ղուկասի ու Ս. Հովհաննեսի որմնանկարները։
Եկեղեցու պատերին պատկերված են Հիսուս Քրիստոսի ծննդյան, մկրտության, խաչելության, հրեշտակի կողմից հարության ավետումի դրվագները, ինչպես նաև Հայաստան աշխարհում քարոզած առաքյալների՝ Ս. Թադեոսի ու Ս. Բարդուղիմեոսի, Հայոց դարձի, գրերի գյուտի և Լուսավորչի տեսիլքի դրվագները հավերժացնող որմնանկարները։ Եկեղեցում առանձնահատուկ դիրք է գրավում Ս. Աննայի որմնանկարը, ում անունով էլ կոչվել է եկեղեցին։ Ս. Աննա եկեղեցին շրջապատված է պտղատու և դեկորատիվ ծառերով։ Եկեղեցու բակում կանգնեցված է հայ և ռուս ժողովուրդների բարեկամությունը հավերժացնող հուշահամալիր, որն ունի հայերեն ու ռուսերեն արձանագրություն։ Ս. Աննայի տարածքում առանձնահատուկ կերպով աչքի է ընկնում հայ և ռուս ժողովուրդների բարեկամության թանգարանը։


= Պատկերասրահ =

		
		
		
		


= Արտաքին հղումներ =
Վայոց ձոր Archived 2013-10-29 at the Wayback Machine.
Գուբեն

Գուբեն (գերմ.՝ Gubin), կոմունա Գերմանիայում, մտնում է Բրանդենբուրգ երկրամասի մեջ, ինչպես նաև Շպրե Նեյսեի կազմի մեջ։ Տարածքը կազմում է 43,75 կմ2։ Բնակչությունը՝ 19 992 մարդ (2010 թվականի տվյալներով)։ Պաշտոնական կոդ 12 0 71 160։
Պաշտոնական լեզուներն գերմաներենն ու սորբիան լեզուն։


== Պատմություն ==
1945 թվականին Պոտսդամի հետպատերազմյա կոնգերանսի ժամական քաղաքը բաժանվեց երկու մասի և դարձավ Լեհաստանի ու Գերմանիայի սահմանը։ Անվանակոչվեց գերմանական Գուբեն և լեհական Գուբեն։ 1961 թվականից մինչև 1990 թվականը քաղաքը կոչվել է Վիլյամ Պիկ Շտադտ Գուբեն, ի պատիվ առաջին և միակ նախագահ Վիլյամ Պիկայի, ով բնակվում էր Գուբենի արևելյան մասում։
Քաղաքն ունի 3 գյուղական շրջան։


== Ժողովրդագրություն ==


== Հայտնի բնկներ ==
Ալեքսանդր Չիրխ-բուսաբան


== Ծանոթագրություններ ==


== Արտաքին հղումներ ==
Պաշտոնական էջ
Հորանց

Հորանց, գյուղ Արևմտյան Հայաստանում, Վանի վիլայեթի Արծկեի գավառակում։ Գտնվում էր Վանա լճի հյուսիսային ափից 2-3 կմ հեռավորության վրա, Արծկե քաղաքից 18-19 կմ արևելք, սարավանքիդ վրա։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։ Փրկվածները ապաստանել են Արևելյան Հայաստանում։


== Բնակչություն ==
1850-ական թվականներին ուներ 17 տուն՝ 129 հայ, 1909֊ին՝ 40 տուն՝ 334 հայ բնակչով։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գյուղն ուներ Ս․ Աստվածածին եկեղեցի, որը 1895 թվականին կողոպտվել ու ավերվել է քրդերի ձեռքով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սալեխարդ

Սալեխարդ, (մինչև 1933 թվականը՝ Օբդորսկ), քաղաք, Յամալա-Նենեցական ինքնավար օկրուգի կենտրոնը։ Գտնվում է Ռուսաստանի Տյումենի մարզում։ Գետային նավահանգիստ է Օբի աջ ափին, Հյուսիսային բևեռային շրջագծի մոտ։ Ամռանը գետային տրամվայով, ձմռանը ավտոբուսով կապված է Օբի մյուս ափին գտնվող Լաբիտնանգի երկաթուղային կայարանի հետ։ Բնակչությունը կազմում է ▲51 188 մարդ (2021)։ Կան ձկան պահածոների, կաթի գործարաններ, տնաշինական կոմբինատ, շինարարական դետալների արտադրություն։ Անտառանյութի փոխաբեռնման բազա է։ Ունի տեխնիկում, ուսումնարաններ, հայրենագիտական թանգարան, ժողովրդական ստեղծագործության տուն։ Հիմնադրվել է 1595 թվականին։


== Ծանոթագրություններ ==
Մարխոտկինո

Մարխոտկինո (ռուս.՝ Мархоткино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոշխ աղքատացած

Բոշխ աղքատացած (լատ.՝ Carex depauperata), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-30 սմ բարձրությամբ և խիտ ճիմ առաջացնող բույս է։ Ցողունից կարճ, նուրբ տերևների լայնությունը 2-4 մմ է։ Հասկիկները 1-2-ն են, վարսանդավորների երկարությունը 1-1,5 սմ է, իսկ առէջավորները՝ 2-3 սմ։ Ծաղկող թփերը, որոնք պարկիկներից կարճ են, կանաչ միջին ջղով և սպիտակ-թաղանթային եզրերով։ Պարկիկների երկարությունը 7-8 մմ է, փայլուն են, եռանիստ, բազմաթիվ ջղերով։ Առջևից՝ խորը, իսկ մեջքի կողմից թեթևակի ճեղքված կտուցը ունի 3 մմ երկարություն։


== Տարածվածություն ==
Հայաստանում հանդիպում է Իջևանի (Բագրատաշեն) և Զանգեզուրի (Ներքին Հանդ, Սրաշեն, Ծավ) ֆլորիստիկական շրջաններում։


== Էկոլոգիա ==
Աճում է ստորին լեռնային գոտում՝ ծովի մակարդակից 445-900 մ բարձրությունների վրա, անտառում։ Ծաղկում է հունիս ամսին, պտղաբերում՝ հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակի տարածման շրջանը հիմնականում գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Վուդստոք (փառատոն)

Վուդստոքի Փառատոն ('The Woodstock Festival') կամ պարզապես Վուդստոք։ Վուդստոքը երաժշտական փառատոն է, որը, սկսվելով 1969 թ.-ի օգոստոսի 15-ին, տևել է 4 օր՝ մինչև օգոստոսի 18-ը։ Փառատոնն անցկացվել է ԱՄՆ-ի Նյու-Յորք նահանգի Բետել տեղանքում՝ Վուդստոքից 40 մղոն հարավ-արևմուտք՝ Ուոլլկիլ փոքրիկ քաղաքում։
Վուդստոքի փառատոնը համարվում է մինչև օրս անցկացված փառատոններից մեծագույնը։ Փառատոնին մասնակցած երաժշտասերների թիվը հասնում էր 500 հազարի, որից շուրջ 1500-ը լրագրողներ էին։
Փառատոնը խորհրդանշում է հիպիների ժամանակաշրջանի ավարտը և սեքսուալ հեղափոխության սկիզբը։


=== Փառատոնի անվանումը ===
Փառատոնը նախապես ծրագրվել էր անցկացնել Նյու-Յորք նահանգի Օլստեր տեղանքի Վուդստոք քաղաքում, սակայն այնտեղ փառատոնը անցկացնելու հարմար տարածք չգտնվեց, ուստի ստիպված եղան այն անցկացնել Ուոլլկիլում։
Միջոցառումը գրեթե ձախողվում էր, երբ ոմն Սեմ Յասգուր համոզեց հորը՝ Մաքսին՝ փառատոնը կազմակերպի Սալլիվան կոմսությունում գտնվող դաշտում, որը պատկանում էր ինչ-որ ֆերմերի։ Չնայած տեղանքը Վուդստոքից 40 մղոն հարավ-արևմուտք էր, ի սկզբանե որոշված վայրի հանկարծակի փոփոխությունը չխանգարեց միջոցառումն անվանել հենց 《Վուդստոք》։


=== Փառատոնը։ Ազդեցությունը երաժշտության ասպարեզում ===
Վուդստոքը ոչ միայն ամենամեծ և ամենահայտնի փառատոներից է, այլև հանդիսանում է մի ամբողջ սերունդի երազանքների ավարտի խորհրդանիշ։
Փառատոնին ներկա հանդիսականների թիվը գերազանցում էր 500 հազարը։
Փառատոնին մասնակցած հանդիսատեսի կեսը առանց տոմսի էր։ Փառատոնի ժամանակ 3 մարդ է մահանում. մեկը՝ հերոինի չարաշահումից, մյուսը ընկնում է տրակտորի տակ, իսկ երրորդը՝ բարձր շինությունից։ 
Վուդստոքում հանդես եկած երաժիշտները հետագայում վերածվեցին լեգենդների, իսկ փառատոնում նրանց կատարումները համարվում են ռոք երաժշտության գոհարներ, որոնք մինչ օրս շողշողում են կուրացուցիչ փայլով։
1970 թ.-ին թողարկվում է փաստավավերագրական ֆիլմ՝ նվիրված փառատոնին, որը կոչվում է «Վուդստոք։ Խաղաղության և երաժշտության երեք օր» (անգ.` "3 Days of Peace & Music")։ Այն 1971 թ.-ին արժանանում է «Oսկար» մրցանակի։
Հետագայում կազմակերպվում են Վուդստոք 79, Վուդստոք 89, Վուդստոք 94 (25 - ամյակի կապակցությամբ) և Վուդստոք 99 փառատոնները։
2009 թ.-ին պետք է տեղի ունենար հերթական փառատոնը, սակայն ֆինանսական որոշ դժվարություների հետևանքով այդպես էլ չկայացավ


=== Փառատոնին մասնակից երաժիշտների ցանկը ===
Ահա այն երաժիշտների ցանկը, ովքեր հանդես են եկել Վուդստոքի պատմական փառատոնում։

Joan Baez
Arlo Guthrie
Tim Hardin
Incredible String Band
Ravi Shankar
Richie Havens
Sly and the Family Stone
Bert Sommer
Sweetwater
Quill
Canned Heat
Creedence Clearwater Revival
Jefferson Airplane
The Who
Grateful Dead
Keef Hartley Band
Blood, Sweat and Tears
Crosby, Stills & Nash (&Young)
Santana
The Band
Ten Years After
Johnny Winter
Jimi Hendrix
Janis Joplin
Joe Cocker
Mountain
Melanie
Sha-Na-Na
John Sebastian
Country Joe and the Fish
Paul Butterfield Blues Band
Նիժնի Բուլատեց

Նիժնի Բուլատեց (ուկրաիներեն՝ Нижній Булатець), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Նիժնի Բուլատեց գյուղում բնակվում էր 832 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլեշակովսկի (Շոլոխովսկի շրջան)

Պլեշակովսկի (ռուս.՝ Плешаковский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կալինինսկի գյուղական համայնքի կազմի մեջ։
Պալեստրո

Պալեստրո (իտալերեն՝ Palestro), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 2014 մարդ, բնակչության խտությունը կազմում է 112 մարդ/կմ²։ Զբաղեցնում է՝ 18 կմ2 տարածք։ Հեռախոսային կոդ՝ 0384։ Փոստային ինդեքս՝ 27030։


== Ծանոթագրություններ ==
Մերեզեն

Մերեզեն (ռուս.՝ Мерезень, չուվաշերեն՝ Мереçен), գյուղ Ռուսաստանի Չուվաշիա հանրապետության Իբրեսինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդուբոն շրջան (Այովա)

Օդուբոն շրջան (անգլ.՝ Audubon County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.147 կմ² է, բնակչությունը՝ 6.119 մարդ (2010 թ. տվյալներով)։ Շրջկենտրոնն է Օդուբոն բնակավայրը։ Կազմավորվել է 1851 թ.։
Հյուգու Սալմելա

Հյուգու Սալմելա, (ֆիններեն՝ Hugo Salmela, հունիսի 13, 1884(1884-06-13), Pervomayskoye, Վիբորգսկի շրջան, Կարելո-Ֆիննական ԽՍՀ, ԽՍՀՄ - մարտի 28, 1918(1918-03-28), Տամպերե, Ֆինլանդիա), 1918 թվականի Ֆիննական քաղաքացիական պատերազմում Կարմիր շտաբի զինվորական առաջնորդներից մեկը։ Ֆինլանդիայի հյուսիսում գտնվող Կոտկա քաղաքի սղոցարանի հասարակ աշխատող էր` առանց որևէ զինվորական նախադրյալների։ Սալմելան տեղական թատրոնում հայտնի էր նաև որպես խանդավառ սիրողական դերասան։ 1917 թվականին Կարմիրբանակայինների կազմավորվելուց հետո Սալմելան դարձել է Քիմիի շտաբի առաջնորդը։


== Քաղաքացիական պատերազմ ==
1918 թվականի հունվարին Քաղաքացիական պատերազմի սկսվելուց հետո Սալմելայի հմտությունները նկատել էին Ալի Ալթոնը և Էերո Հափալաինեն։ Փետրվարի վերջին Սալմելան տեղափոխվել է Տամպերե, որտեղ նա փոխարինել է Միխայիլ Սվենչիկովին որպես Հյուսիսային ճակատի հրամանատար։ Գեորգի Բուլացելը դարձել է Սալմելայի խորհրդատուն, քանի որ վերջինս չուներ որևէ զինվորական կրթություն։ Տամպերեյի կռվի ժամանակ Սալմելան հիմնականում ինքնուրույն գլխավորում էր պաշտպանությունը Բուլացելի հրահանգներով, քանի որ Ալթոնն իրեն հարբեցողությանն էր տվել։


== Վախճան ==
1918 թվականի մարտին պայթյունի ժամանակ Սալմելան անսպասելիորեն սպանվել է։ Կուստա Սալմինեն՝ Արևմտյան ճակատի Կարմի շտաբի նախկին հրամանատարը, ոչ կանխամտածված քաշել է նռնակի ձգանը և նետել այն դեպի նռնակներով լի զամբյուղը։ Պայթյունը սպանել է Կարմիր շտաբի որոշ անդամների, և ինքը` Սալմինեն ևս վնասվել է։ Հյուգո Սալմելան Կարմիր շտաբի առաջին զինվորականն է եղել, ով թաղվել է Պինիկինհարջու գերեզմանատանը, բայց պատերազմից հետո սպիտակները նրա մարմինը տեղափոխել են Կալևանկանգասի ընհդանուր գերեզմանատուն։


== Ծանոթագրություններ ==
Մարյանովկա (գյուղ, Արբուզինկայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1860 թվականին։
2001 թվականի տվյալներով Մարյանովկա գյուղում բնակվում էր 515 մարդ։ Բնակավայրը զբաղեցնում է 4 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բազպաններ

Բազպաններ, զույգ կարճ թևնոցներ են, որոնք կոճկվում են պատարագիչ եկեղեցականի դաստակների վրա։ Բազպանները զգեստի առանձին մասեր լինելով հանդերձ՝ կարվում են զգեստի կերպասից (այսինքն՝ այն կտորից, որից կարվել են փորուրարը, շուրջառը, գոտին)։ Բազպանների հիմնական նպատակը պատարագչի շապիկի թևերի ծայրերը հավաքելն է։
Կրուտոգորբ

Կրուտոգորբ (ուկրաիներեն՝ Крутогорб), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1700 թվականին։
2001 թվականի տվյալներով Կրուտոգորբ գյուղում բնակվում էր 604 մարդ։ Բնակավայրը զբաղեցնում է 1343 կմ² տարածք։ Բնակչության խտությունը կազմում էր 449,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Մարտի Վել

Սան Մարտի Վել (կատ.՝ Sant Martí Vell), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ժիրոնես շրջանի կազմում։ Տարածքը զբաղեցնում է 17,34 կմ²։ Բնակչությունը՝ 265 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Մետր (այլ կիրառումներ)

Մետր կարող է նշանակել՝ 

Մետր - երկարության չափման միավոր է միավորների մետրական և միջազգային համակարգերում։
Մետր (երաժշտական) - երաժշտության ռիթմի կազմակերպման համակարգ։
...մետր - բարդ բառերի վերջամաս, որը նշանակում է՝Չափիչ սարք, օրինակ՝ ամպերմետր, բարոմետր
Երկարության չափ մետրական համակարգում, օրինակ՝ սանտիմետր, դեցիմետրՀաճախ մետր է անվանվում չափող գործիքը՝ քանոնը։
Համակարգչային ժարգոնով նշանակում է մեգաբայթ։
Մետր, հարգալից դիմելաձև հին ժողովուրդների մոտ (ինչպես այժմ պարոնը)
Ախունովո (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ԱխունովոԱխունովո (ռուս.՝ Ахуново, բաշկիրերեն՝ Ахун), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օվգորոս

Օվգորոս (հուն․՝ Όβγορος, թուրքերեն՝ Ergazi), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 202 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ստիլ շրջան (Մինեսոտա)

Ստիլ շրջան (անգլ.՝ Steele County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,113 կմ² է, բնակչությունը՝ 33,680 մարդ (2000 թ. տվյալներով)։ Շրջկենտրոնն է Օվատոնա բնակավայրը։ Կազմավորվել է 1855 թ.։
Ժոնաթան Լաքոտ

Ջոնաթան Լաքոտ (ֆր.՝ Jonathan Lacôte, սեպտեմբերի 15, 1972(1972-09-15), Փարիզ, Փարիզի շրջան), ֆրանսիացի դիվանագետ։ 2017-2021 թվականներին եղել է Հայաստանում Ֆրանսիայի դեսպան։


== Կենսագրություն ==
Ջոնաթան Լաքոտը նախնական կրթություն ստացել է Բրայթոնում (Միացյալ Թագավորություն), Նանտում և Փարիզում (Կոնդորսե լիցեյ)։ 1993 թվականին ավարտել է Փարիզի Քաղաքական հետազոտությունների ինստիտուտը, 1997 թվականին Արևելյան լեզուների և քաղաքակրթությունների ազգային ինստիտուտից (INALCO) ստացել է հունգարերենի և էստոներենի բակալավրի աստիճան։


== Աշխատանքային գործունեություն ==
Աշխատանքային գործունեությունը սկսել է 1997 թվականին, երբ Ֆրանսիայի արտաքին գործերի նախարարությունից արժանացել է խորհրդականի մրցույթի դափնեկրի կոչման (Արևելքի հարցերով)։ 1998-2001 թվականներին պաշտոնավարել է Եվրամիության ընդհանուր արտաքին և անվտանգության քաղաքականության ծառայությունում (ԱԳՆ, Փարիզ), 2001-2003 թվականներին Բելգրադում եղել է Ֆրանսիայի դեսպանության քաղաքական խորհրդական, 2003-2005 թվականներին՝ Ֆրանսիայի դիվանագիտական առաքելության ղեկավար Պոդգորիցայում, 2005-2007 թվականներին՝ Ֆրանսիայի դեսպանության քաղաքական խորհրդական Բեռլինում, 2007-2010 թվականներին՝ Եվրոպական հարցերի պետքարտուղարի աշխատակազմի խորհրդական, այնուհետև՝ տնօրեն (Փարիզ), 2011-2014 թվականներին՝ Ֆրանսիայի արտաքին գործերի նախարարության կադրերի բաժնի պետի տեղակալ, 2014-2017 թվականներին՝ Անգլիայում Ֆրանսիայի դեսպանության նախարար-խորհրդական (Լոնդոն)։ 2017 թվականի սեպտեմբերի 11-ին Ֆրանսիայի նախագահ Էմանուել Մակրոնի հրամանագրով նշանակվել է Հայաստանում Ֆրանսիայի դեսպան։
Տիրապետում է յոթ օտար լեզուների՝ գերմաներեն, անգլերեն, իսպաներեն, էստոներեն, հունգարերեն, ռուսերեն, սերբախորվաթերեն։


== Ծանոթագրություններ ==


== Արտաքին հղումներ ==
Ֆրանկոֆոն Հայաստան. Ժոնաթան Լաքոտ
Ես ինձ մի քիչ հայ զգացի. Ժոնաթան Լաքոտ
«Հայաստանը կարող է շատ կարևոր օղակ դառնալ տարածաշրջանում». Ժոնաթան Լաքոտ
Դյուլդյուլ Փոքր

Դյուլդյուլ, լեռնագագաթ Հայկական լեռնաշխարհում, Փոքր Կովկաս լեռնահամակարգում։


== Ծանոթագրություններ ==
1904

1904 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1904 թվականն է, 
XX դարի 4-րդ տարին։


== Դեպքեր ==
ապրիլ 1 - հուլիսի կեսեր - Սասունի գոյամարտ
հուլիսի 1 - նոյեմբերի 23 - ԱՄՆ Սենտ Լուիս քաղաքում (Միսսուրի նահանգ) անցկացվեցին Երրորդ Օլիմպիական պաղերը։


== Ծնունդներ ==
Դեկտեմբերի 18 - Ջորջ Սթիվենս, ամերիկացի կինոռեժիսոր, սցենարիստ, օպերատոր և պրոդյուսեր
Հակոբ Գույումճյան, հայ գրող, հասարակական գործիչ
Մայիսի 15 - Արման Մանուկյան, ամերիկացի հայազգի նկարիչ, որը հայտնի է իր Հավայան կղզիների բնանկարներով
Օգոստոսի 4 - Էդմոնտ Յաղճյան, նկարիչ
Նոյեմբերի 22 - Լուի Էժեն Ֆելիքս Նեել, ֆրանսիացի ֆիզիկոս, Փարիզի Գիտությունների Ակադեմիայի անդամ (1953),
Սիրանուշ Գևորգյան, հայ գեղանկարիչ, ՀԽՍՀ վաստակավոր նկարիչ (1967
Փետրվարի 25 - Վալերիան Սուրաբեկով, խորհրդային ռազմածովային նավատորմի փոխծովակալ
Մարտի 9 - Արտաշես Մաթևոսյան, հայ խորհրդային բուսաբույծ
Հուլիսի 10 - Բորիս Սուպյան, տանկային զորքերի գեներալ-մայոր
Լևոն Թյությունջյան, հայ գծանկարիչ
Ապրիլի 17 - Հրանտ Փաստրմաջյան, գրող (վ. 1954)
Մայիսի 4 - Եղիշե Մարտիկյան, հայ խորհրդային արվեստաբան–նկարիչ
Մայիսի 11 - Սալվադոր Դալի, Իսպանացի նկարիչ և գրող (վ. 1989)
Հունիսի 9 - Դավիթ Մալյան, հայ նշանավոր դերասան (վ. 1976)
Հուլիսի 8 - Ալեքսանդր Մարջանյան, հայ խորհրդային ինժեներ-մեխանիկ
Հուլիսի 14 - Արշիլ Գորկի, նշանավոր նկարիչ (վ. 1948)
Օգոստոսի 5 - Սուրեն Ավչյան, հայ բանաստեղծ, արձակագիր, թարգմանիչ, դրամատուրգ, գրական-մշակութային գործիչ (վ. 1985)
Օգոստոսի 23 - Սուրեն Քոչարյան, հայ խորհրդային էստրադայի արտիստ, ասմունքող (վ. 1979)
Նոյեմբերի 16 - Միհրան Մխիթարյան, հայ սովետական ճարտարապետ։
Նոյեմբերի 4 - Ալեքսանդր Հակոբյան (քիմիկոս), հայ քիմիկոս, օրգանիկ


== Մահեր ==
Վառարանային ծղրիդի գաղտնիքը

Վառարանային ծղրիդի գաղտնիքը (ռուս.՝ Тайна запечного сверчка), 1977 թվականին նկարահանված խորհրդային տիկնիկային մուլտֆիլմ՝ Վոլֆգանգ Ամադեուս Մոցարտի մանկության մասին։ Ռեժիսոր Վադիմ Կուրչևսկին նկարահանել է մուլտֆիլմը «Սոյուզմուլտֆիլմ» կինոստուդիայում՝ ըստ Գենադի Ցիֆերովի հեքիաթի։ Ֆիլմում օգտագործվել է Վոլֆգանգ Ամադեուս Մոցարտի երաժշտությունը։


== Սյուժե ==
Վոլֆգանգ Ամադեուս Մոցարտը ծնվել է Զալցբուրգ քաղաքում, որն այդ ժամանակ ավստրիական փոքր իշխանության մայրաքաղաք էր։ Չորս տարեկանում նա լսում է վառարանային ծղրիդների երաժշտությունը և սկսում է նվագել այն կլավիսինի վրա։ Նա շուտով նա սովորում է նվագել։ Ուրախացած հայրը շատ է աշխատում որդու հետ, սովորեցնում է նրան ջութակ նվագել, և նրան տանում է նախ Վիեննա, ապա` Փարիզ։ Ամենուրեք խանդավառությամբ են ընդունում երիտասարդ երաժիշտի կատարումը։ Եվ Հռոմի տաճարում երիտասարդ Մոցարտը լսում է երաժշտություն, որը տարին մեկ անգամ էր կատարվում տոնի ժամանակ, այնուհետև նոտաները պահվում էին պահակախմբի հսկողության տակ։ Մոցարտը հիշում է մեղեդին և ձայնագրում այն, հաջորդ օրը ամբողջ երաժշտությունը տարածվում է քաղաքով մեկ։ Հռոմի պապը զայրանում է և հրամայում ձերբակալել Մոցարտի ականջները, բայց հետո նա ավելի երկար է մտածում և ներում է նրան։ Մոցարտն իսկական հաջողության է հասնում այն ժամանակ, երբ գրում է իր առաջին՝ «Բաստիեն և Բաստիենա» օպերան։


== Նկարահանող խումբ ==
Սցենարի հեղինակ և ռեժիսոր` Վադիմ Կուրչևսկի
Բեմադրող նկարիչ՝ Ի. Կլիմենկո
Օպերատոր` Յան Տոպպեր
Կոմպոզիտոր` Միխայիլ Մեերովիչ
Հնչյունային օպերատոր՝ Վլադիմիր Կուտուզով
Մուլտիպլիկատորներ՝ Լիդիա Մայատնիկովա, Վյաչեսլավ Շիլոբրեև, Յոզեֆ Դոուկշա, Մայա Բուզինովա, Նատալյա Դաբիժա, Նատալյա Տիմոֆեևա
Տիկնիկներ և դեկորացիաները պատրաստել են՝ Վլադիմիր Ալիսով, Ե. Դարիկովիչ, Ալեքսանդր Մաքսիմով, Նինա Անդրեևա, Պավել Գուսև, Սվետլանա Զնամենսկայա, Միխայիլ Կոլտունով, Վլադիմիր Աբակումով, Մարինա Չեսնովովա, Գ. Ֆիլիպովա, Սեմյոն Էթլիս, Գ. Ստուդենկինա, Վ. Կիմի ղեկավարությամբ
Մոնտաժող՝ Նադեժդա Տրեշչևա
Խմբագիր՝ Ռաիսա Ֆրիչինսկայա
Մուլտֆիլմի տնօրեն՝ Գ. Կովրով
Դերերը հնչյունավորել են՝ Ռոստիսլավ Պլյատ, Վսևոլոդ Լարիոնով, Մարիա Վինոգրադովա, Լև Լյուբեցկի, Գարրի ԲարդինՆկարահանող խումբը ներկայացված է ըստ մուլտֆիլմի լուսագրերի։


== Քննադատների արձագանք ==


== Ծանոթագրություններ ==


== Արտաքին հղումներ ==
«Վառարանային ծղրիդի գաղտնիքը» մուլտֆիլմը «Անիմատոր.ռու» կայքում
Вадим Курчевский — Энциклопедия отечественного кино
Լա Լուտիեռ Տենար

Լա Լուտիեռ Տենար (ֆր.՝ La), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 261 մարդ, բնակչության խտությունը` 19.08 մարդ/կմ²։ Բնակավայրը զբաղեցնում է 13.68 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 95 կմ հարավ-արևմուտք, Տրուա քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 159 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 37։ Ակտիվության ցուցանիշը կազմում է 76,7 %։ 122 աշխատունակ մարդկանցից աշխատել է 116 անձ (68 տղամարդ և 48 կին)։ Գործազուրկ են եղել 6 անձ (2 տղամարդ և 4 կին)։ 37 անաշխատունակներից 16-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեոնիդ Կանտորովիչ

Լեոնիդ Վիտալևիչ Կանտորովիչ (ռուս.՝ Леонид Витальевич Канторович, հունվարի 19, 1912(1912-01-19), Սանկտ Պետերբուրգ, Ռուսական կայսրություն[…] - ապրիլի 7, 1986(1986-04-07)[…], Մոսկվա, ԽՍՀՄ), սովետական ռուս մաթեմատիկոս, տնտեսագետ, ԽՍՀՄ ԳԱ անդամ (1964)։ Խորհրդային միակ տնտեսագետն է, որն արժանացել է Նոբելյան մրցանակի՝ տնտեսագիտության գծով (1975)։


== Կենսագրություն ==
Ծնվել է Պետերբուրգում, բժշկի ընտանիքում։ Քաղաքացիական պատերազմի տարիներին նրանց ընտանիքը փախել է Բելառուսիա, մնացել այնտեղ մեկ տարի։ 1922 թվականին մահացել է Լեոնիդի հայրը, որդուն թողնելով կնոջ՝ Պաուլինա Սաքսի խնամքին։
1932 թ. Լեոնիդն ընդունվում է Պետերբուրգի համալսարանի մաթեմատիկական ֆակուլտետը, ուր հետաքրքրվում է նաև քաղաքատնտեսության ժամանակակից պատմություն։ Ավարտել է 1930 թվականին և նույն թվականին, մասնակցել է Մաթեմատիկական առաջին կոնգրեսին, շարքերի գծով հետազոտության համար շահել է մրցանակ։ 1934 թվականին ստանում է պրոֆեսորի կոչում, իսկ 1935 թվականին, առանց դոկտորական թեզի պաշտպանության, նրան շնորհվում է ֆիզիկամաթեմատիկական գիտությունների դոկտորի աստիճան։
1932-1960 թթ. աշխատել է Լենինգրադի համալսարանում, 1958-1971 թթ.՝ ԽՍՀՄ ԳԱ Նախարարների խորհրդի գիտության և տեխնիկայի կոմիտեի ժողովրդական տնտեսության բաժանմունքում, միաժամանակ՝ ԳԱ Սիբիրի բաժանմունքում։


== Գիտական հետազոտություններ ==
Կանտորովիչի գիտական առաջին հետազոտությունները նվիրված են պրոյեկտիվ բազմությունների տեսությունը։ Ֆունկցիոնալ անալիզում նա մուծել և ուսումնասիրել է կիսակարգավորված տարածությունների դասը, առաջինն է ֆունկցիաների անալիտիկ մեթոդը կիրառել հաշվողական մաթեմատիկայում։ 1939-1940 թթ. ստեղծել է սահմանափակումներով էքստերեմալ խնդիրների որոշ դասեր լուծելու մեթոդներ և տեսություն՝ գծային ծրագրավորման համար։ Հիմնավորել է օպտիմալ տնտեսական մոդելների վերլուծության ժամանակ ծագող օբյեկտիվորեն պայմանավորված գնահատականների կարևորությունը։ Այս հետազոտությունները նպաստել են ժողովրդական տնտեսության կառավարման ու օպտիմալ պլանավորման տեսությունների ստեղծմանը և տնտեսագիտական խնդիրների մշակմանը (գնագոյացում, ռենտայի տեսություն, կապիտալ ներդրումների արդյունավետություն)։ 1965 թվականին գիտնականն արժանացել է Լենինյան մրցանակի։
1975 թվականին, Թ. Կուպմանսի հետ միասին, արժանացել է Նոբելյան մրցանակի տնտեսագիտության գծով «Տնտեսական ռեսուրսների օպտիմալ բաշխման տեսության մեջ նշանակալից ավանդի համար»։
Կանտորովիչի համաշխարհային համբավին ու լայն ճանաչմանը էապես նպաստել է ռուս մեծ տնտեսագետ, ազգությամբ ռուս, ամերիկյան գիտնական Վասիլի Լեոնտևը։
1976 թվականին Կանտորովիչը ղեկավարել է ԽՍՀՄ ԳԱ համակարգված հետազոտությունների ինստիտուտի աշխատանքները։
1938 թվականին Կանտորովիչը ամուսնացել է մասնագիտությամբ բժիշկ Նատալյա Իլյինայի հետ։ Ունեցել են մեկ որդի և մեկ դուստր, որոնք ևս ընտրել են հոր մասնագիտությունը։ Կանտորովիչը վախճանվել է 1986 թվականին։


== Ծանոթագրություններ ==


== Աղբյուրներ ==
Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 82-83։
Պեզարո է Ուրբինո

Պեզարո է Ուրբինո (իտալերեն՝ Provincia di Pesaro e Urbino), գավառ Իտալիայի Մարկե մարզում։ Մայրաքաղաքը Պեզարոն է։ Գավառն ունի 2,564.21 կմ2 տարածք և ընդհանուր բնակչությունը կազմում է 364,896 մարդ (2009 թ.)։
Գավառը հյուսիսից սահմանակցում է Ռեջիո Էմիլիա և Սան Մարինո գավառներին, արևմուտքից` Ումբրիա և Տոսկանա գավառներին, հարավից` Անկոնա գավառին, իսկ արևելքից` Ադրիատիկ ծովին։


== Կոմունաներ ==
Գավառն ունի 67 կոմունա :Ամենամեծ կոմունաներն են `